钦定古今图书集成/明伦汇编/氏族典/第164卷 > 《廖用贤尚友录》 > 潘岳
## 钦定古今图书集成/明伦汇编/氏族典/第164卷 > 《廖用贤尚友录》 > 潘岳

按《晋书潘岳传》：“岳字安仁，荥阳中牟人也。祖瑾，安平
太守。父芘，琅邪内史。岳少以才颖见称，乡邑号为奇
童。早辟司空太尉府，举秀才。泰始中，武帝躬耕籍田，
岳作赋以美其事。岳才名冠世，为众所疾，遂栖迟十
年。出为河阳令，转怀令。频宰二邑，勤于政绩。调补尚
书度支郎，迁廷尉评，以公事免。杨骏辅政，引岳为太”
傅主簿。骏诛，除名。未几，迁为长安令。征补博士，未召，
以母疾辄去官，免。寻为著作郎，转散骑侍郎，迁给事
黄门侍郎。岳性轻躁，趋世利，与石崇等谄事贾谧，每
候其出，辄望尘而拜。初，芘为琅邪内史，孙秀为小史
给岳，而狡黠自喜。岳恶其为人，数挞辱之，秀常衔忿。
及赵王伦辅政，秀为中书令，遂诬岳“及石崇、欧阳建
谋奉淮南王允、齐王冏为乱，诛之，夷三族。”岳美姿仪，
辞藻绝丽，尤善为哀诔之文。少时常挟弹出洛阳道，
妇人遇之者，皆连手萦绕，投之以果，满车而归。